Frickingen

**Frigginge** (dt. *Frickingen*) isch e Gmond im Bodeseekrais z Bade-Wirtteberg. D Gmond hot  Iiwohner (Stand: ).

## Geografi
Frigginge leit im *Obere [[Salemer Tal]]* im Linzgau im Landschaftspark Bodesee-Linzgau. Dr Bann bstoht us 66,7 % Landwirtschaftsfleche, 24,1 % Wald, 8,2 % Sidlungsflechi un 1 % sunschtiger Flechi.

D Gmond Frigginge isch umgäe vu de Gmonde Owinge, Iberlinge, Hoiligeberg un Salem.

## Gmondsgliiderig
Zue Frigginge ghere d Ortsdoal Frigginge, Alda (*Altheim*) un Leischdedda (*Leustetten*).

## Gschicht
Frigginge isch zum erschte Mol gnennt wore anne 1094 in ere Schrift vom Kloschter Allerhaalige z Schafuuse, Alda 1142 in de Chronik vum Kloschter Petershuuse, Leischdedda 1134 in de Gringsurkund vom Kloschter Salem.

Di heitig Gmond isch in de Gebioetsreform z Bade-Wirtteberg am 1. Jänner 1973 dur de Zämmeschluss vu de Gmonde Frigginge, Alda un Leischdedda nei bildet worre.

## Verwaltung
Frigginge hot sich mit dr Gmonde Holgebeäg un Salem zum Gmondverwaltungsvrband „Salem“ mit Sitz z Salem zämmegschlosse.

Burgermoschter vo Frigginge:
* bis 1990: Hans-Georg Bosem (CDU)
* 1990–2014: Joachim Böttinger (parteilos)
* seit 2014: Jürgen Stukle

## Kultur und eppes zum Aaluege
De *Frickinger Obstlehrpfad* goht ibber vier Kilometer vum Sportzentrum durch d Obschtplantage und zruck zum Ort.

### Musee

* Es *Bodensee-Obstmuseum* isch in Frickinge hinter em Rothus. Dett werret Obschtsorte wie Epfel, Birne, Zwetschge und Griese vorgstellt und zeigt wie es frieher mol war.
* Es *Tüftlerwerkstatt-Museum* in Altheim und isch vu 1896 bis 2002 e Werkstatt gwäse mit Maschine zum Säge, Fräse und Bohre. Selles Museum hot vum Friehling bis zuem Herbst am Sunntig vormittag göffnet. Es Zsammespiel vu Transmissionsrieme und die verschiddene Kraftquelle wie Wasser, Dampfmaschine, Stromaggregate und Otto-Motore sind usgstellt.
* Es *Gerber-Museum Lohmühle* liggt in Leustette. In de Lohmühle vum Museum werret die alte Maschine mit em Wasserrad und Transmissionsrieme aatriebe.

### Bsundre Gebäude
* D spätgotische Weingartenkapelle mit Wandmalereie us em 16. Johrhundert zum Wallfahrte.
* D Martinskirch in de Mitt vum Ort usem 15. Johrhundert.
* St. Pankratius in Altheim.
* Es Rathaus Frickinge.


Datei:Weingartenkapelle frickingen.jpg|Weingartenkapelle
Datei:Martinskirche Frickingen.jpg|Martinskirche im Ortszentrum
Datei:Frickingen - Altheim - St.-Pankratius-Kirche - Ansicht von Osten.jpg|St. Pankratius Altheim
Datei:Frickingen Rathaus.jpg|Architektur des Frickinger Rathauses


## Dialekt
De Dialekt vo Frigginge ghert zum Bodeseealemannisch.

## Literatur
* Harald Derschka, Jochen Krebber, Albert Mayer: *900 Jahre Frickingen, 1094–1994. Dorfgeschichte*. Herausgeber: Gemeinde Frickingen, Frickingen 1994.
* Albert Mayer: *40 Jahre Gemeinde Frickingen, 1973–2013. Eine Erfolgsgeschichte*. Herausgeber: Gemeinde Frickingen, Frickingen 2013.
* Albert Mayer: *Frickingen. Geschichte – Menschen – Bilder*. Geiger, Horb am Neckar 2006, ISBN 978-3-86595-156-4.
* Albert Mayer (Hrsg.): *850 Jahre Altheim 1142–1992. Festschrift anläßlich der 850-Jahr-Feier des Ortsteils und früher selbständigen Gemeinde Altheim*. Frickingen 1992.
* *Linzgau-Mosaik,* Nr. 1 (2016).
* *Frickinger Heimathefte,* Nr. 1 (1988) bis 6 (1999).

## Weblink

* www.frickingen.de

## Fueßnote